
РЕПУБЛИКА БЪЛГАРИЯ
ВОЕНЕН СЪД – ПЛОВДИВ


Препис!

З  А  П  О  В  Е  Д
№ 210
Пловдив, 15.07.2026 г.

СЪДЪРЖАНИЕ:   
Обявяване на конкурс за назначаване на 1 /един/ съдебен служител на длъжността „съдебен архивар“ във Военен съд – Пловдив. 

_____________________________________________________________             
В съответствие с разпоредбите на чл. 89-96 от Кодекса на труда и чл. 135-145 от Правилника за администрацията в съдилищата и във връзка с нормалното функциониране на работата в съда се налага провеждане на конкурс за назначаване на съдебен служител, поради което и на основание чл. 343, ал. 1, вр. чл. 99, вр. чл. 86, ал. 1 т. 11, вр. ал. 2 ЗСВ,

        З А П О В Я Д В А М:

1. Обявявам конкурс за назначаване на 1 щатна бройка на длъжността „съдебен архивар“, пореден № 18 от Класификатора на длъжностите в администрацията на съдилищата, раздел ІІ Специализирана администрация, код по НКПД 44153002.
2. Минимално нормативни определени изисквания: 

а) Да отговарят на условията на чл. 136 от Правилника за администрацията в съдилищата;
б) Да отговарят на условията на чл. 137 от Правилника за организацията в съдилищата, във  връзка с чл. 107а, ал. 1 КТ;
в) Да имат завършено средно образование.
2.1. Допълнителни специфични изисквания: 

а) Да притежават компютърна грамотност – работа с текстообработващи програми, Word, Excel и специализирани счетоводни софтуерни продукти; 

б) Да умеят да работят със стандартно офис оборудване; 

в) Да имат познания по Правилника за администрацията в съдилищата и Закона за съдебната власт;
г) Да притежават умения за работа в екип, комуникативност, експедитивност, организираност, лоялност, способност за работа под напрежение;
д) Да имат познания по общи деловодни техники, съвременна офис техника;

   
Владеенето на чужд език и допълнителна квалификация са предимство.
3. Необходими документи за участие в конкурса:

3.1. Писмено заявление (по образец);
3.2.Автобиография (подписана от кандидата);
3.3.Декларация  за обстоятелствата по чл. 340а, ал. 1 ЗСВ (по образец);
3.4.Декларация по чл. 340а, ал.2 ЗСВ (по образец);
3.5.Декларация за кандидата за липса на обстоятелства по чл. 107а, ал. 1 КТ (по образец);
3.6.Декларация-съгласие за обработка на лични данни, съгласно Регламент /ЕС/2016/679;
3.7. Медицинско свидетелство за работа;
3.8. Удостоверение от Център за психично здраве, че кандидатът не страда от психически заболявания;
3.9. Свидетелство за съдимост;
3.10. Заверено копие от диплома за завършено образование;
3.11.Заверено копие от трудова книжка или други документи, удостоверяващи продължителността на трудовия и осигурителния стаж; 

3.12. Заверено копие от документ за компютърна грамотност;
3.13. Препоръки от предишни работодатели и други документи, свързани с допълнителна квалификация и правоспособност (по желание на кандидата);

3.14. Пълномощно за подаване на документи (когато същите не се подават лично от кандидата).

Копията на посочените документи следва да бъдат саморъчно заверени с „вярно с оригинала“ и подпис. Самоличността на кандидатите в отделните етапи от конкурса се удостоверява с документ за самоличност. Документи, издадени в чужбина, да се представят с превод на български език, признати в съответствие с българското законодателство.
4. Начин на провеждане на конкурса: 

І-ви етап – по документи.
Комисията публикува списък с допуснати и недопуснати кандидати на интернет страницата на съда voenensd@gmail.com, както и на таблото за обяви при Военен съд – Пловдив – стая № 12, ет. 1, Военен съд – Пловдив.

ІІ-ри етап – практическа задача и събеседване. 

Практическата задача съдържа 10 тестови въпроса от Правилник за администрация в съдилищата и Етичен кодекс на съдебния служител. Проверка на компютърните умения (съставяне и оформяне на писмо), правопис, пунктуация, стилистика.
5. За участие в конкурса желаещите следва да подават документи лично или чрез пълномощник в Регистратурата на съда – стая № 12, ет. 1 в сградата на Военен съд – Пловдив, всеки работен ден от 9,00 ч. – 17,00 ч. срещу входящ номер.

Срокът за подаване на документи е 30 календарни дни и се брои от деня, следващ датата на публикацията на обявата за конкурса в местен ежедневник. В този срок желаещите могат да получат длъжностна характеристика на конкурсната длъжност и образци на посочените документи на интернет страницата на съда voenensd@gmail.com.
6. След изтичане на крайния срок за приемане на документите за участие в конкурса, Административният ръководител – председател на Военен съд – Пловдив определя комисия, съобразно чл. 139, ал. 1 от ПАС. На комисията се предоставят всички приети документи за участие, ведно с регистъра за приемането им. Комисията заседава в пълния си състав и взема решения с обикновено мнозинство.За заседанията си комисията води протокол, който се подписва от всички членове.
7. Комисията по т. 6, след като прецени наличността на документите по т. 3 от Заповедта, съответствието на минималните изисквания за участие в конкурса по т. 1 и подаването на документите в срока по т. 5, да състави мотивиран протокол за решението си относно допускането до конкурса, и да изготви списъци на допуснатите и недопуснатите до конкурса кандидати. 
В списъка на допуснатите кандидати да се посочат датата на провеждане на конкурса, началният час и мястото на провеждане на втория етап. 

В списъка на недопуснатите до конкурса кандидати да се посочат основанията за недопускането им.

Протоколът и списъците да се обявят на таблото за обяви при Военен съд – Пловдив – стая № 12, ет. 1 и  се публикуват на интернет страницата на Военен съд – Пловдив, не по-късно от 7 дни след изтичане на срока за подаване на заявленията за участие в конкурса.

Недопуснатите до конкурс кандидати могат да подадат жалба в 7-дневен срок от обявяването на протокола по т. 7 пред Административния ръководител – председател на Военен съд – Пловдив, който се произнася окончателно в 3-дневен срок. Жалбата не спира конкурсната процедура. Когато няма допуснати кандидати, административният ръководител с писмена заповед прекратява конкурсната процедура. Конкурсът се провежда по обявения начин и когато допуснатият кандидат е само един. 
8. Следва II етап, като оценяването на кандидатите се извършва от конкурсната комисия по шестобалната система. 
9. За работата си комисията съставя протокол след II етап, в който се отразява крайната оценка на кандидатите и въз основа на това се извършва и класирането на кандидатите, успешно издържали конкурса. 

10. Протоколът от крайното класиране да се обяви на таблото в „Регистратура“ на Военен съд – Пловдив, стая № 12, ет. 1 и на интернет страницата на Военен съд – Пловдив – voenensd@gmail.com,  в 3-дневен срок от приключване на конкурса.

11. Конкурсната комисия представя протокола и всички документи на класираните кандидати на Административния ръководител – председател на Военен съд – Пловдив в 3-дневен срок от приключването на конкурса. 

12. Трудово правоотношение възниква с лицето, което е класирано на първо място, с който на основание чл. 145 от Правилник за администрация в съдилищата  се сключва споразумение като му се връчва индивидуална длъжностна характеристика, съобразена с типовите длъжностни характеристики на съдебните служители в администрацията на съответния съд.

При възникване на трудовото правоотношение служителят подписва декларация за обстоятелствата по чл. 107а, ал. 1 от КТ. 
13. Конкурсът да се обяви чрез централен или местен ежедневник, като съобщението да съдържа всички реквизити по чл. 91, ал. 2 от КТ. Копие от заповедта да се постави на таблото за съобщения при Военен съд – Пловдив. Заповедта, съобщението за конкурса, длъжностна характеристика, образците посочени в т. 2 от Заповедта, да се публикуват на интернет страницата на съда.

14. Всички съобщения във връзка с конкурса и резултатите от него да бъдат обявени на интернет страницата на съда и на таблото за обяви при Военен съд – Пловдив – стая № 12, ет. 1, Военен съд – Пловдив.

15. Изпълнението на заповедта възлагам на конкурсната комисия, а цялостната организация по провеждането на конкурса на административния секретар.

16. Препис от заповедта да се връчи на членовете на комисията след назначаването ѝ.

Информация относно конкурса всеки желаещ може да получи на тел. 032 621242.

Вярно с оригинала!

